धर्म की रक्षा के लिए गुरु गोविंद सिंघ के बेटों ने दी थी शहादत
गुरु गोविंद सिंघ के साहबजादों (बेटों) के शहीदी पर्व पर शुक्रवार को टीटी नगर गुरुद्वारे में कीर्तन दरबार सजाया गया। गुरुद्वारा में सुबह से शाम तक मत्था टेकने श्रद्धालुओं का तांता लगा रहा। इस मौके पर बच्चों ने भी कीर्तन कर संगत को निहाल किया। अरदास, प्रवचन व पुरस्कार वितरण भी किया गया।
रागी जत्था के सुरिंदर सिंघ ने सबद कीर्तन में गाया कि ‘सुरा सो पहचानिए, जो लड़े दीन के हेत, पुर्जा-पुर्जा कट मरे, कबु न छोड़े खेत’। बोले सो निहाल, सतश्री अकाल के जयघोष के बीच पटियाला से आए कथा वाचक डाॅ. परमवीर सिंघ ने कहा कि गुरु गोविंद सिंघ के बेटों ने धर्म की रक्षा की खातिर साहस और शौर्य का परिचय देते हुए अपनी शहादत दी। उनकी शहादत हमें सत्य की राह पर चलने की प्रेरणा देती है। इस अवसर पर बच्चों ने कार्यक्रम का संचालन किया और कीर्तन कर संगत को गुरुचरणों से जोड़ा।
प्रवक्ता गुरुचरण सिंह अरोरा ने बताया कि पिछले दिनों गुरबानी व अन्य प्रतियोगिताओं के विजेता बच्चों गुरमत सिंघ, गुरलीन कौर, जसवीर सिंघ, विशमजीत सिंघ, जीतनैन कौर, जसकीरत सिंघ, हरप्रीत कौर, कुलप्रीत कौर, तरनप्रीत कौर, कुलजोत सिंघ, इकप्रीत सिंघ, गुरलीन कौर, सरनजीत सिंघ व जसजोत सिंघ आदि को पुरस्कृत किया गया। इस मौके पर उपकार प्रीत सिंह, उपजीत सिंह व डाॅ. भूपेंद्र सिंह आदि उपस्थित थे।
hin_Deva hin_Deva hin_Deva hin_Deva